ᱨᱟᱦᱟᱛ ᱤᱱᱫᱳᱨᱤ

ᱨᱟᱦᱟᱛ ᱤᱱᱫᱳᱨᱤ (᱑ ᱡᱟᱱᱩᱣᱟᱨᱤ ᱑᱙᱕᱐ - ᱑᱑ ᱚᱜᱚᱥᱴ ᱒᱐᱒᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱵᱚᱞᱞᱤᱣᱩᱰ (Bollywood) ᱥᱮᱨᱮᱧ ᱜᱟᱵᱟᱱᱤᱭᱟᱹ (lyricist) ᱟᱨ ᱩᱨᱫᱩ ᱚᱱᱚᱬᱦᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱩᱨᱫᱩ ᱯᱟᱹᱨᱥᱤ ᱨᱤᱱᱤᱡ ᱢᱟᱨᱮ ᱯᱨᱚᱯᱷᱮᱥᱚᱨ (professor) ᱟᱨ ᱪᱤᱛᱟᱹᱨ ᱵᱟᱰᱚᱦᱤ (painter) ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱞᱟᱦᱟᱛᱮ ᱩᱱᱤ ᱫᱚ ᱩᱨᱫᱩ ᱞᱟᱠᱪᱟᱨ ᱨᱤᱱᱤᱡ  ᱯᱮᱰᱟᱜᱚᱜᱤᱥᱴ (pedagogist) ᱵᱟᱝᱢᱟ ᱥᱮᱪᱮᱫ ᱯᱟᱹᱨᱩᱠᱷᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱫᱮᱵᱤ ᱚᱦᱤᱞᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱤᱱᱫᱳᱨ (Devi Ahilya University, Indore) ᱨᱮ ᱾

ᱡᱤᱭᱚᱱ
ᱨᱟᱦᱟᱛ ᱠᱭᱩᱨᱮᱥᱤ ᱵᱟᱝᱢᱟ ᱨᱟᱟᱛ ᱤᱱᱫᱳᱨᱤ ᱫᱚ ᱑ ᱡᱟᱱᱩᱣᱟᱨᱤ ᱑᱙᱕᱐ ᱥᱟᱹᱦᱤᱛ ᱨᱮ ᱤᱱᱫᱳᱨ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱧᱩᱛᱩᱢ ᱫᱚ ᱨᱟᱯᱷᱟᱛᱩᱞᱞᱟᱦ ᱠᱭᱩᱨᱮᱥᱤ ᱢᱤᱫ ᱞᱩᱜᱽᱲᱤ ᱢᱤᱞ ᱨᱤᱱᱤᱡ ᱠᱟᱹᱢᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱮᱸᱜᱟᱛ ᱫᱚ ᱢᱟᱠᱵᱩᱞ ᱩᱱ ᱱᱤᱥᱟ ᱵᱮᱜᱚᱢ ᱧᱩᱛᱩᱢ ᱟᱭ ᱛᱟᱦᱮᱸᱫ ᱾ ᱨᱟᱦᱟᱛ ᱫᱚ ᱟᱹᱠᱤᱱᱤᱡ ᱯᱩᱱ ᱟᱹᱱᱤᱡ ᱦᱚᱯᱚᱱ ᱠᱟᱱᱟᱭ ᱾ ᱨᱟᱦᱟᱛ ᱤᱱᱫᱳᱨᱤ ᱫᱚ ᱱᱩᱛᱚᱱ ᱥᱠᱩᱞ ᱤᱱᱫᱳᱨ ᱠᱷᱚᱱ ᱥᱮᱪᱮᱫ ᱮᱛᱚᱚᱵ ᱠᱟᱛᱮ ᱪᱮᱛᱟᱱ ᱛᱟᱱᱟᱞᱟ ᱵᱤᱱᱤᱰ (Higher Secondary) ᱮ ᱯᱟᱨᱚᱢ ᱞᱮᱫ ᱛᱟᱦᱮᱸᱫ ᱾ 

ᱩᱱᱤ ᱫᱚ ᱑᱙᱗᱓ ᱥᱟᱹᱦᱤᱛ ᱨᱮ ᱤᱥᱞᱟᱢᱤᱭᱟ ᱠᱚᱨᱤᱢᱤᱭᱟ ᱠᱚᱞᱮᱡᱽ, ᱤᱱᱫᱳᱨ ᱠᱷᱚᱱ ᱟᱡᱟᱜ ᱥᱚᱱᱮᱨ ᱥᱮᱪᱮᱫ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱗᱕ ᱥᱟᱹᱦᱤᱛ ᱨᱮ ᱥᱚᱱᱟ ᱢᱮᱰᱟᱞ (gold medal) ᱥᱟᱶᱛᱮ ᱩᱨᱫᱩ ᱞᱟᱠᱪᱟᱨ ᱨᱮ ᱵᱟᱨᱠᱷᱟᱛᱩᱞᱞᱟᱦ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱟᱬᱟᱝ ᱥᱚᱱᱮᱨ (MA) ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾Barkatullah University Bhopal  ᱚᱱᱟ ᱛᱟᱭᱚᱢ ᱑᱙᱘᱕ ᱥᱟᱹᱦᱤᱛ ᱨᱮ ᱵᱷᱚᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱯᱤᱼᱮᱪᱼᱰᱤ ᱦᱟᱹᱥᱤᱞ ᱞᱮᱫ ᱛᱟᱦᱮᱸᱫ ᱟᱨ ᱥᱟᱛᱟᱢ ᱧᱩᱛᱩᱢ ᱫᱚ ᱩᱨᱫᱩ ᱢᱮᱸ ᱢᱩᱥᱟᱭᱨᱟ ᱛᱟᱦᱮᱸ ᱠᱟᱱ ᱛᱟᱭᱟ ᱾

ᱤᱱᱫᱳᱨᱤ ᱫᱚ ᱢᱩᱥᱟᱭᱨᱟ (Mushaira) ᱟᱨ ᱠᱚᱱᱚᱞᱤᱭᱟᱹ ᱦᱮᱞᱮᱢᱮᱞ (Kavi Sammelan) ᱨᱮ ᱚᱱᱚᱬᱦᱮᱭ ᱯᱟᱲᱦᱟᱣᱮᱫ ᱛᱟᱦᱮᱸᱫ ᱔᱐ - ᱕᱐ ᱥᱮᱨᱢᱟ ᱜᱟᱱ ᱾ ᱩᱱᱤ ᱫᱚ ᱚᱱᱚᱬᱦᱮ ᱯᱟᱲᱦᱟᱣ ᱞᱟᱹᱜᱤᱫ ᱥᱤᱧᱚᱛ ᱨᱮᱱᱟᱜ ᱜᱚᱴᱟ ᱯᱟᱲᱟ ᱥᱟᱶᱛᱮ ᱵᱟᱨᱦᱮ ᱫᱤᱥᱚᱢ ᱥᱮᱫ ᱠᱚ ᱦᱚᱸᱭ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱥᱮᱱ ᱟᱠᱟᱱ ᱵᱟᱨᱦᱮ ᱫᱤᱥᱚᱢ ᱠᱚᱫᱚ ᱦᱩᱭᱩᱜ ᱠᱟᱱᱟ US, UK, ᱚᱥᱴᱨᱮᱞᱤᱭᱟ, ᱠᱟᱱᱟᱰᱟ, ᱥᱤᱝᱜᱟᱯᱩᱨ, ᱢᱚᱨᱤᱥᱤᱭᱚᱥ, ᱥᱟᱣᱫᱤ ᱟᱨᱚᱵᱤᱭᱟ, ᱠᱩᱣᱮᱛ, ᱠᱟᱛᱟᱨ, ᱵᱟᱦᱨᱮᱭᱱ, ᱚᱢᱟᱱ, ᱯᱟᱠᱤᱥᱛᱟᱱ, ᱵᱟᱝᱞᱟᱫᱮᱥ, ᱱᱮᱯᱟᱞ ᱮᱢᱟᱱ ᱠᱚ ᱾

ᱩᱱᱤ ᱫᱚ ᱑᱐ ᱚᱜᱚᱥᱴ ᱒᱐᱒᱐ ᱦᱤᱞᱚᱜ ᱠᱚᱨᱚᱱᱟ ᱯᱚᱡᱤᱴᱤᱵᱽ (COVID-19) ᱢᱮᱱᱛᱮ ᱧᱟᱢᱮᱱ ᱠᱷᱟᱱ ᱚᱨᱚᱵᱤᱱᱫᱚ ᱦᱚᱥᱯᱤᱴᱟᱞ (Aurobindo Hospital) ᱨᱮ ᱠᱚ ᱤᱫᱤ ᱞᱮᱫᱮ ᱛᱟᱦᱮᱸᱫ ᱟᱨ ᱚᱸᱰᱮ ᱜᱮ ᱟᱡᱟᱜ ᱡᱤᱣᱤ ᱵᱟᱹᱛᱤ ᱤᱬᱤᱡ ᱞᱮᱱ ᱛᱟᱦᱮᱸᱫ ᱾

ᱯᱚᱛᱚᱵᱠᱚ
 ᱯᱚᱛᱚᱵ ᱥᱳᱣᱨᱥ ᱨᱩᱛ ᱫᱚ ᱠᱟᱫᱟᱨ ᱚᱨ  ᱪᱟᱦᱤᱢᱮᱨᱮ ᱵᱟᱫᱽ ᱫᱷᱩᱯ ᱵᱟᱦᱩᱛ ᱦᱮᱹᱭ ᱪᱟᱱᱫᱽ ᱯᱟᱜᱟᱞ ᱦᱮᱹᱭᱢᱳᱣᱡᱩᱫᱽ  ᱱᱟᱨᱟᱡᱽ
ᱥᱟᱹᱠᱷᱭᱟᱹᱛ

 ᱯᱷᱮᱰᱟᱛ 
ᱛᱷᱚᱠ:ᱜᱟᱭᱱᱟᱦᱟ